Sel T

Sel T merupakan salah satu limfosit yang mengalami kematangan di timus dan mempunyai peranan utama dalam sistem imun. Sel-sel ini berasal dari sumsum tulangAlberts B, Johnson A, Lewis J, Raff M, Roberts k, Walter P (2002) Molecular Biology of the Cell. Garland Science: New York, NY pg 1367. "T cells and B cells derive their names from the organs in which they develop. T cells develop in the thymus, and B cells, in mammals, develop in the bone marrow in adults or the liver in fetuses." dan berkembang dan membeza menjadi beberapa jenis sel T khusus setelah berkembang di timus. Pembezaan sel T tetap berlaku meskipun telah keluar dari timus.

Jenis-jenis sel T termasuklah sel T pembunuh (CD8+), sel T penolong (CD4+), sel T ingatan dan sel T penindas. Sel-sel ini memberi peranan penting dalam mengawal tindak balas imun dengan pelbagai cara. Sel T pembunuh ialah sel sitotoksin yang dapat membunuh sel-sel yang dijangkiti virus serta barah. Sel T penolong pula mengenal pasti cara tindak balas imun terhadap suatu ancaman. Sel T penindas pula membantu mengenal pasti sel badan diri dan sel asing untuk mengelakkan tindak balas autoimun, di mana sistem imun menyerang sel badan sendiri. Sel T ingatan berfungsi mengingati jangkitan yang pernah berlaku untuk memastikan tindak balas yang lebih pantas dalam jangkitan akan datang dan peranan ini dimanfaatkan dalam pemvaksinan.

 Rujukan 

Kategori:Sel T
T
Kategori:Imunologi
Kategori:Sistem imun
Kategori:WPPER